CELEX: 22010D0129
Language: mt
Date: 2010-12-10 00:00:00
Title: Deċiżjoni tal-Kumitat Konġunt taż-ŻEE Nru 129/2010 tal- 10 ta’ Diċembru 2010 li temenda l-Anness II (Regolamenti tekniċi, standards, ittestjar u ċertifikazzjoni) mal-Ftehim taż-ŻEE

31.3.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 85/13
               
            DEĊIŻJONI TAL-KUMITAT KONĠUNT TAŻ-ŻEE
      Nru 129/2010
      tal-10 ta’ Diċembru 2010
      li temenda l-Anness II (Regolamenti tekniċi, standards, ittestjar u ċertifikazzjoni) mal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 101/2010 tal-1 ta’ Ottubru 2010 (1).
               
            
                  (2)
               
               
                  Id-Direttiva tal-Kummissjoni 2010/4/UE tat-8 ta’ Frar 2010 li temenda, għall-għan ta’ adattament għall-progress tekniku, l-Anness III tad-Direttiva tal-Kunsill 76/768/KEE dwar prodotti kożmetiċi (2) għandha tiġi inkorporata fil-Ftehim,
               
            IDDEĊIDIET KIF ĠEJ:
      Artikolu 1
      L-inċiż li ġej għandu jiżdied fil-punt 1 (id-Direttiva tal-Kunsill 76/768/KEE) tal-Kapitolu XVI tal-Anness II mal-Ftehim:
      
                  “—
               
               
                  
                     32010 L 0004: Id-Direttiva tal-Kummissjoni 2010/4/UE tat-8 ta’ Frar 2010 (ĠU L 36, 9.2.2010, p. 21).”
               
            Artikolu 2
      It-testi tad-Direttiva 2010/4/UE fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-11 ta’ Diċembru 2010, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-10 ta’ Diċembru 2010.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 332, 16.12.2010, p. 51.
      
         (2)  ĠU L 36, 9.2.2010, p. 21.
      
         (*)  Mhuma indikati l-ebda rekwiżiti kostituzzjonali.